Document ID: 32006R1487

KOMMISSIONENS FORORDNING (EF) Nr. 1487/2006
af 9. oktober 2006
om ændring af forordning (EØF) nr. 2921/90 for så vidt angår beløbet for støtte til skummetmælk med henblik på fremstilling af kasein og kaseinater
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 15, litra b), og
ud fra følgende betragtninger:
(1)
Beløbet for støtte til skummetmælk med henblik på fremstilling af kasein og kaseinater er fastsat i artikel 2, stk. 1, i Kommissionens forordning (EØF) nr. 2921/90 af 10. oktober 1990 om ydelse af støtte til skummetmælk med henblik på fremstilling af kasein og kaseinater (2). I betragtning af udviklingen i prisen på skummetmælkspulver på verdensmarkedet og prisen på kasein og kaseinater på EF-markedet og verdensmarkedet og især af den generelle stigning i priserne på kasein og kaseinater bør støttebeløbet fastsættes til nul, så længe den nuværende situation vedvarer.
(2)
Forordning (EØF) nr. 2921/90 bør ændres i overensstemmelse hermed.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I artikel 2, stk. 1, i forordning (EØF) nr. 2921/90 ændres »0,52 EUR« til »0,00 EUR«.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. oktober 2006.

Labels: 17
5